procesaur/Wiki.mk huggingface dataset:
Горнолужички јазик

Горнолужички јазик (''hornjoserbsce'') — јазик од западнословенската група на јазици. Заедно со ''долнолужичкиот'' јазик, горнолужичкиот јазик опстанал како словенскојазична оаза во германско говорно подрачје. Горнолужички зборуваат некаде околу 15.000 луѓе во околината на градот Будишин (Бауцен на германски). Во германската покраина Саксонија, овој јазик е заштитен со закон.
Поради блискоста на овие два идиома, тука ќе направиме една глобална дијалектна поделба.
Лужичките јазици се делат на три поважни групи:
# Дијалекти на горнолужичкиот -околу Бауцен
# Преодни дијалекти во околината на Слепо
# Дијалекти на долнолужичкиот -околу Котбус
Навистина е изненадувачки како овие два јазика опстанале низ вековите. Мора да се каже и тоа дека областа Горна Лужица поделена на две верски заедници: католичката и евангелско-протестантската заедница. Горнолужичкосрпскиот јазик е најмногу зачуван во католичка Лужица. Горнолужичкиот јазик има своја иднина. Постојат повеќе институции: ''MAĆICA SERBSKA, DOMOWINA'' и Лајпцишкиот институт за сорабистика итн., кои се грижат за опстојувањето на овој јазик. А, тука можат да се споменат и гимназиите, основните училишта и медиумите. На телевизија и радио има одреден број часови кои се емитуваат на горнолужички јазик. Меѓу пишаните медиуми се: SERBSKE NOWINY, световен (секуларизиран) весник, KATOLSKI POSOŁ кој ја претставува католичката заедница и POMHAJ BÓH кој информира за евангелската заедница. Имајќи ги предвид горенаведените факти, и фактот дека постојат сè уште деца чиј прв јазик им е горнолужичкиот, може да се заклучи дека горнолужичкиот јазик ќе биде уште долго време член на европското семејство на јазици. Поважни места во кои се зборува овој јазик се Будишин, Панчици-Куков, Крошчици, итн.
1 Одлики и граматички црти
Пред да прејдеме на детаљниот преглед на граматичкиот систем на горнолужичкиот јазик,
ќе дадеме некои општи одлики за него. Овој јазик ја има зачувано двоината. Морфолошкиот систем му е доста архаичен. Има седум падежи: номинатив, генитив, датив, акузатив, локатив, инструментал и вокатив.
Фонетски е доста изменет. Синтаксички гледано овој јазик е доста приклонет кон германскиот. Според некои граматики (таа на Хинц Шеуц (Hinc Šewc) двата, словенски и германски, реченични реда се прифатени.
Граматика Горнолужичкиот јазик има 7 падежи:
* Номинатив
* Генитив
* Датив
* Акузатив
* Инструментал
* локатив
* Вокатив
:Obersorb. Niedersorb. Obersorb. Niedersorb. Obersorb. Niedersorb.
* Nom. nan nan štom bom wokno wokno
* Gen. nana nana štoma boma wokna wokna
* Dat. nanej nanoju štomej bomoju woknu woknoju, woknu
* Akk. nana nana štom bom wokno wokno
* Instr. z nanom z nanom ze štomom ze bomom z woknom z woknom
* Lok. wo nanje wo nanje w štomje w bomje na woknje na woknje
* Vok. nano - štomo - - -
Конјугација -''а група'':čita
:еднина
:1. čita-m
:2. čita-š
:3. čita
:множина
:1. čita-my
:2. čita-će
:3. čita-ja
Ободрити

Ободрити се словенски племиња кои живееле во областа на денешната покраина Мекленбург во Германија. Тие со децении биле сојузници Карло Велики во неговите војни со германските племиња Саси и словенските племиња Велети. Ободритите предводени од кнез Дражко го победиле Сасите во Битката кај Борнховед (798). Сè уште паганските Саси биле растерани од царот, а делот од нивната поранешна земја во Холштајн северно од реката Елба им бил доделен на Ободритите во 804 година, како награда за нивната победа. Сепак, набрзо Данците извршиле инвазија на оваа земја.
Чинови на Армијата на Македонија

Воената хиерархија на Армијата на Македонија се состои од разни чинови. Тие се потпаѓаат во четири главни групи, зависно од положбата и функцијата: генерали, офицери, подофицери и војници. Тука се претставени нивните чинови и обележја. Армијата нема морнарица, но има вооружени патролни бротчиња во состав на езерските сили.
1 Чинови
;Офицери
Чиновни обележја на офицерите.
;Војници
Чиновни обележја на подофицерите и војниците.
2 Поранешни чинови
Пешадија(пред 2020), Немаознака
Главен наредник, Наредник, Постар водникI класа, Постар водник, Водник, Помлад водник, Десетар, Разводник, Војник(редов)
Кашупски јазик

Кашупски јазик или поморски јазик (''kaszëbsczi'', ''pòmòrsczi'') — јазик или дијалект на полскиот, е западнословенски јазик кој се зборува во областа на Поморје во западна Полска од страна на 100.000 луѓе.
1 Примери
*Господовата молитва на кашупски:
:Òjcze nasz, jaczi jes w niebie, niech sã swiãcy Twòje miono, niech przińdze Twòje królestwò, niech mdze Twòja wòlô jakno w niebie tak téż na zemi. Chleba najégò pòwszednégò dôj nóm dzysô i òdpùscë nóm naje winë, jak i më òdpùszcziwómë naszim winowajcóm. A nie dopùscë na nas pòkùszeniô, ale nas zbawi òde złégò. Amen.
Парна локомотива

Парна локомотива — вид железничко влечно возило.
Основен принцип на работа на парната локомотива е искористување на енергијата на водената пареа парниот котел или топка пронајден уште во I век од научникот Херон Александриски.
1 Историја
Вистинскиот творец на локомотива на парен погон, која се движела по железни шини е англичанецот Џорџ Стивенсон (1781-1848 година). Првата негова парна локомотива е наречена „Блихер“ (''Blücher'') во 1814. Втората парна локомотива е конструира во 1825 која го има влечено првиот патнички воз на линијата од Стоктон до Дарлингтон во Англија. И легендарната трета парна локомотива со име „Ракета“ (''Rocket'') подобрена со принцип на греење на повеќе цевки, добивајќи сила да влече приближно 13 тони и брзина од 24 км/ч.
2 Принцип на работа
Принцип на работа на парната локомотива е загревање на водата и нејзиното ширење на водената пареа постигнувајќи принцип на реакција.
3 Делови на парна локомотива
1. Ексцентричен зглоб
6. Повратно вратило
11. Поврзувачка котва
2. Ексцентричен лост
7. Проширена врска
12. Комбиниран лост
3. Повратен лост
8. Полупречникен лост
13. Дршка на вентил
4. Подигнувачка врска
9. Крстач
14. Вретенeст вентил
5. Подигнувачко вратило
10. Доводен вентил
4 Особености
Предности
* добра влечна сила – локомотивата развива голема влечна снага при мали брзини, а со зголемување на брзината се смалува.
* Едноставна промена на насоката на движење напред-назад.
* Едноставна конструкција и лесна за одржување.
* Можност на користење на различни врсти на горива (дрво, јаглен, нафта,..)
Недостатоци
* Лоша динамика – поради големите тркала.
* Лоша искористеност на горивото – јагленот од 6-12%.
* Ставање во погон или престанок на работа е околу 2 часа.
* Мал полупречник на движење – за надополнување на вода (секој 50-100km) и јаглен (секој 200-300km).
* Предолго задржување за снабдување.
* Неможност за поголеми брзини.
* Големо загадување на околината.
Поради сите наведени недостатоци во денешно време веќе не се во употреба парните локомотиви освен во поедини случаи како туристичка атракција.
5 Градители на парни локомотиви
* Ричард Тревитик (''Richard Trevithick'') - првa експериментална парна локомотива
* Џорџ Стивенсон (''George Stephenson'') - прва практична парна локомотива
6 Поврзано
* Вајтова класификација
* Железница
* Локомотива
** Локомотива Dn2t
** Локомотива серија 83
* Парен котел
* Пруга
* Воз
Карпати

Карпати (полски, словачки и |Karpaty; |Carpaţi; |Karpaten; |Карпаты; |Kárpátok) — планински венец во средна Европа кој минува низ Австрија, Полска, Романија, Словачка, Србија, Украина, Унгарија и Чешка.
Се нарекуваат исто така и Источни или Трансилвански Алпи. Возможно е да настанале со алувијација на Дунав која доаѓа од Алпите. Тие се постилаат на територијата на Словачка, Полска, Романија и Украина. Највисок врв е 2.655 м високиот Герлаховски Штит во Словачка и 2.544 м високиот Молдовјану во Романија. Тие се млади верижни планини.
1 Потекло на името
Карпатите го добиле своето име по дакиското племе Карпи, кое живеело на нивната источна падина, во Молдавија, и чие име би можело да потекнува од стариот индоевропски збор кој значи ”камен”.
2 Наводи
Словенци

Словенците ― јужнословенски народ кој живее во денешна Република Словенија, долж границата на Италија со Словенија, во Австрија, Хрватска и Унгарија.
1 Распространетост
Повеќето Словенци денес живеат во границите на независна Словенија (2.063.077). Покрај Словенија, автохтони словенечки малцинства има и во североисточните делови на Италија (околу 83.000 - 183.000), Австрија 12 554, Хрватска 10.517 и Унгарија 2.385. Словенците се признати како национални малцинства во сите четири држави кои делат граница со Словенија (Австрија, Унгарија, Хрватска и Италија). Во Словенскиот национален попис од 2002 година 1.631.363 етнички се декларирале како Словенци, додека 1.723.434 луѓе рекле дека зборуваат словенечки јазик.
Вкупниот број на Словенци во Австрија е 24.855, од кои 17.953 се претставници на словенечкото национално малцинство, додека 6.902 се странски државјани.
2 Поврзано
* Јужни Словени
* Словенечки јазик
* Словенија
Министер за одбрана на Македонија

Министер за одбрана на Македонија — прв човек на министерството за одбрана на Македонија. Прв министер бил Ристо Дамјановски, а актуелен министер е Владо Мисајловски. Владо Поповски и Владо Бучковски служеле во два мандати. Најкратко служел Гоцевски, а најдолго Поповски.
= Список министри =#, Име(роден–починал), Слика, Мандат, Политичка припадност
1, Ристо Дамјановски(1937–2021), 20 март 1991, 10 јануари 1992, Експертска влада
2, Трајан Гоцевски(1950-), 10 јануари 1992, 4 септември 1992, Експертска влада
3, Владо Поповски(1941-), 4 септември 1992, 21 декември 1994, СДСМ
4, Благоја Ханџиски(1948-), 21 декември 1994, 29 мај 1997, СДСМ
5, Лазар Китановски(1948-2011), 29 мај 1997, 1 декември 1998, СДСМ
6, Никола Кљусев(1927-2008), 1 декември 1998, 28 јули 2000, ВМРО-ДПМНЕ
7, Љубен Пауновски(1958-), 28 јули 2000, 13 мај 2001, ВМРО-ДПМНЕ
8, Владо Бучковски(1962-), 1 ноември 2002, 15 ноември 2004, СДСМ
9, Владо Поповски(1941-), 26 ноември 2001, 1 ноември 2002, независен
10, Владо Бучковски(1962-), 1 ноември 2002, 17 декември 2004, СДСМ
11, Јован Манасиевски(1968-), 17 декември 2004, 26 август 2006, ЛДП
12, Лазар Еленовски(1971-), 26 август 2006, 27 јули 2008, НСДП
13, Зоран Коњановски(1967-), 27 јули 2008, 28 јули 2011, ВМРО-ДПМНЕ
14, Фатмир Бесими(1975-), 28 јули 2011, 18 февруари 2013, ДУИ
15, Талат Џафери(1962-), 18 февруари 2013, 19 јуни 2014, ДУИ
16, Зоран Јолевски(1959-), 19 јуни 2014, 1 јуни 2017, ВМРО-ДПМНЕ
17, Радмила Шекеринска(1972-), 1 јуни 2017, 16 јануари 2022, СДСМ
18, Славјанка Петровска(1982-), 16 јануари 2022, 24 јуни 2024, СДСМ
19, Владо Мисајловски(1985-), 24 јуни 2024, Во служба, ВМРО-ДПМНЕ
Лужички јазици

име= Лужички јазици
Лужичките јазици (hsb, dsb) — мала група словенски јазици, дел од подгрупата на западнословенски јазици. Овие јазици се мајчини јазици на Лужичките Срби, автохтоно словенско население во областа Лужица во Источна Германија. Низ историјата, јазиците биле познати како вендски јазици или лужичкосрпски јазици. Овие јазици се слични со останатите западнословенски јазици, односно со полскиот, чешкиот, словачкиот и кашупскиот.
Денес има два стандардни лужички јазици: горнолужички јазик и долнолужички јазик. Горнолужичкиот го зборуваат околу 40.000 луѓе во Саксонија, додека долнолужичкиот е зборуван од околу 10.000 луѓе во Бранденбург. Оваа област каде се зборуваат овие јазици е позната како Лужица.
Во Германија, горнолужичкиот и долнолужичкиот се признати и заштитени малцински јазици. Двата јазика во Лужица се официјални, заедно со германскиот. Центар на горнолужичкорпската култура е Бауцен. Во градот горнолужичкиот е доста застапен во секојдневната комуникација и се користи на сообраќајните знаци. Како центар на долнолужичката култура се смета Котбус. Како и во Бауцен, така и во Котбус има двојазични сообраќајни знаци.
1 Поврзано
* Лужица
* Горнолужички јазик
* Долнолужички јазик
* Лужички Срби
* Лужички дијалекти — говорите на германското население во Лужица
Сферозом

Сферозомите се органели својствени за растителната клетка и во нив се врши синтеза на масни материи. Слични се со масните клетки бидејќи боењето е со исти бои како и кај масните клетки. Тие се обвиени со липобелковинска мембрана. Внатрешноста е наречена строма и има зрнест изглед. Содржи масни материи и ензими .Со развитокот зрнестиот изглед на стромата исчезнува и се добива хомогена строма.
Парен котел

Идејата на ширењето на водената пареа одамна е позната. Уште во први век во времето на Херон од Александрија е објаснет принципот на метална топка наполнета со вода и загревана на оган со два млазника во спротивна насока.
Загреаната вода создава водена пареа која излегувајќи од млазниците ја придвижува топката во спротивна насока од насоката на излегувањето на пареата, или таканаречена појава - принцип на реакција.
Во 16 век е пронајден овој напис и од тогаш почнува нагло истражување на принципот на пареата и негова можна примена.
Францускиот физичар Денис Папен (1647-1714) (''Denis Papin'') со проучувањето на вакуумот, го создава „Папенов лонец“. Знаејќи дека вакуумот ја намалува точката на вриење, тој го применува обратниот принцип за добивање на поголем притисок од атмосферскиот.
Со таа идеја е отворено полето за изработка на првата парна машина.
1 Поврзано
* Парна машина
* Парна локомотива
* Точка на вриење
Џеј Бекенстајн

Џеј Бекенстајн (роден на во Бруклин, Њујорк) — саксофонист и основач на легендарната американска група Spyro Gyra. Исто така поседува студио во Њујорк наречено BearTracks. Тој е пионер во мешањето на џез со салса, румба и поп-музиката.
Тој исто така го свирел солото на песната Another Day на американската прогресивна метал група Dream Theater, од албумот .
Тоетое

Тоетое се четири вида на треви од новозеландско потекло и членови на родот ''Cortaderia''. Името доаѓа од маорскиот јазик. Понекогаш ова погрешно се пишува како „тоитои“ и ова се има рефлектирано во некои географски поими.
Јужноамериканските видови на ''Cortaderia'', ''C. jubata'' и ''C. selloana'' (Пампаска трева), биле донесени во Нов Зеланд и затоа понекогаш се мешаат со тоетое. Овие им го земаат местото на домашните видови и затоа се сметаат за инвазивни треви.
1 Видови
*''Cortaderia fulvida''*''Cortaderia richardii''*''Cortaderia splendens''*''Cortaderia toetoe''
Парна машина

Првата права парна машина која работела во пракса ја конструирал Томас Њукомен(|Thomas Newcomen) (1664-1729) во 1712 наречена „огнена пумпа“ која со помош на атмосферскиот притисок го спушта вертикалниот клип и потоа ја сиса водата од рудникот во западен Мидланд во Англија цели 30 години.
Џејмс Ват (1736-1819) е заслужен за зголемување на силата со тоа што ја кондензира пареата во посебна затворена комора избегнуваќи ја потребата од воздух. Тој создава цилиндар во кој пареата делува од двете страни на клипот благодарејќи на разводникот на пареа кој искористената пареа ја потиска во кондензаторот. Неговото подобрување е и регулаторот на количина на пареа со користење на метални кугли користејќи ја центрифугалната сила.
Користејќи ја центрифугалната сила би можело да се придвижи турбина за генерирање на електрична енергија.
1 Поврзано
* Парен котел
* Парна локомотива
* Точка на вриење
Началник на Генералштабот на АРМ

Началник на Генералштабот на АРМ — функција која ја врши лицето кое стои на чело на Генералштабот на АРМ. Ваквата функција ја извршуваат воени лица со генералски чин.
1 Историја
Дванаесет лица служеле како началници на Генералштабот од осамостојувањето на Македонија од Југославија. Прв началник по осамостојувањето е Митре Арсовски, назначен во 1992, а тековен началник е генерал-мајорот Сашко Лафчиски, назначен во 2024 година.
Досега најратко служел Панде Петровски, само околу 3 месеци, а најдолго Мирослав Стојановски, 6 години и 43 дена.
2 Список на началници на Генералштабот
Началници на Генералштабот биле:
#, Портрет, Име, Мандат, Време на должност, Белешки
1, Генерал-мајорМитре Арсовски(роден 1936, Стари Град), 16 март 1992, 3 март 1993, 352 дена
2, Генерал-полковникДрагољуб Боцинов(1933, Струмица–2003, Скопје), 3 март 1993, 22 јануари 1996, 2 години, 325 дена
3, ГенералТрајче Крстевски(1938, Велес–2017, Скопје), 22 јануари 1996, 11 февруари 2000, 4 години, 20 дена
4, Генерал-полковникЈован Андревски(роден 1942, Турје), 11 февруари 2000, 12 јуни 2001, 1 година, 121 ден
5, ГенералПанде Петровски(1943, Живојно–2006, Битола), 12 јуни 2001, 19 септември 2001, 99 дена
6, ГенералМетоди Стамболиски(роден 1947, Мачево), 19 септември 2001, 12 март 2004, 2 години, 175 дена
7, Генерал-мајорЃорѓи Бојаџиев(1950, Ново Село–2024, Штип), 12 март 2004, 6 јули 2005, 1 година, 116 дена
8, Генерал-потполковникМирослав Стојановски(роден 1959, Скопје), 6 јули 2005, 18 август 2011, 6 години, 43 дена
9, Генерал-мајорГоранчо Котески(роден 1965, Прилеп), 18 август 2011, 18 август 2015, 4 години
10, Генерал-потполковникМетодија Величковски(роден 1966, Скопје), 18 август 2015, 18 август 2018, 3 години
11, Генерал-потполковникВаско Ѓурчиновски(роден 1970, Тетово), 18 август 2018, 18 август 2024, 6 години
12, Генерал-мајорСашко Лафчиски(роден 1977, Штип), 18 август 2024, ''Актуелен'', 1 година, 140 дена
3 Временска линија
4 Поврзано
* Армија на Македонија
Цигариљо

Цигариљо (шпански: ''cigarillo'') е кратка, тесна пура. За разлика од цигарите, цигариљосите не се обвиткани со хартија, туку со тутун од цел лист. Тие обично содржат помалку адитиви (иако повеќе од вистински пури). Цигариљосите се продаваат поединечно или во пакувања, и се прават без филтри, но понекогаш и со. Цигариљото содржи 3 грама тутун (додека цигарата помалку од 1 грам ).
Во Европа, цигариљосите и тенките панатели се повеќе популарни кај жените. Ова се должи на фактот што сѐ уште е изненадувачки, ако не и неприфатливо, за жени да пушат вистински пури. Некои сметтат дека цигариљосите се друштвено поприфатливи, поекономични и сексуално попривлечни.
1 Поврзано
* Пура
* Цигара
* Луле
* Тутун
Liquid Tension Experiment

Liquid Tension Experiment (LTE) бил инструментален рок проект кој се состоел од членовите на Dream Theater - Џон Петручи (гитара), Џордан Рудес (клавијатури) и Мајк Портној (тапани), како и прогресивната рок икона Тони Левин од King Crimson (бас, чапманов стик). Проектот бил формиран како страничен проект на Dream Theater во 1998. Иако некои сметаат дека Рудес бил поканет да им се придружи на Dream Theater најмногу поради успехот со Liquid Tension Experiment, иако претходно имал одбиено понуда да им се придружи во 1994 и наместо тоа, станал член на The Dixie Dregs. Групата свирела брзо, заснована на фузиски делови слични на оние на Dream Theater, само во стил поблизок на џезот и во остуство на вокали.
Liquid Tension Experiment издале два албуми, ''Liquid Tension Experiment'' (1998) и ''Liquid Tension Experiment 2'' (1999) преку издавачката куќа Magna Carta. Исто така имале и неколку настапи во живо во Њујорк, Филаделфија и Лос Анџелес. Мајк Портној изјавил во бројни интервјуа (и во неговите ) дека нема да има трет LTE албум, со оглед на тоа што ¾ од групата се во моменталната постава на Dream Theater. Сепак, неколку песни и рифови се користат во живите настапи на Dream Theater, како „Instrumedley“ од ''Live at Budokan''.
1 Дискографија
*''Liquid Tension Experiment'' (1998)
*''Liquid Tension Experiment 2'' (1999)
*''Liquid Tension Experiment 3'' (2021)
2 Поврзано
* Список на рок инструменталки
* Список на прогресивни метал уметници
Македонско научно-литературно другарство во Санкт Петербург

Македонското научно-литературно другарство во Санкт Петербург (МНЛД) официјално е конституирано на 28 октомври 1902 година со 19 потписници (Крсте Петков Мисирков, Димитрија Чуповски, Дијамандија Трпков Мишајков, Стефан Јакимов Дедов, д-р Гаврил Константинович и други). При основањето го носи патронатот на свети Климент Охридски, а од 1903 г. (со „Уставот”) на Кирил и Методиј. Кон крајот на 1905 год. Другарството е неутрализирано, а од 1912 г. се појавува под нови имиња, но не успева да добие официјално признание од руските надлежни власти. Неговата дејност завршува во 1917 г. со Октомвриската револуција во Русија.
1 Поврзано
* Таен македонско-одрински кружок во Санкт Петербург
*
Куков Проток

Куков Проток или Куков Теснец (|Cook Strait) — проток помеѓу Северниот и Јужниот остров на Нов Зеланд. Со векови бил нарекувал „Раукава Моана“ од маорите, но моменталното име му се должи на Капетан Џејмс Кук, првиот европски командант кој го препловил (јануари - февруари 1770 г.). На северната страна на протокот се наоѓа градот Велингтон, а пак на јужната, Марлборските Заливи итн. Облачен Залив.
Веднаш западно, на Јужниот остров се наоѓаат два големи залива, Златен Залив и Тасманов Залив, и западно, брегот на Северниот остров е вовлечен во облик на џиновска крива кон брегот Капити and Јужнотараначкиот Залив. Источно Јужниот остров е вовлечен, со тоа што крајбрежјето оди југозападно по главата на Камбеловиот ‘Рт. Кусото јужно крајбрежје на Северниот остров оди долж Палисеровиот Залив, а завршува на Палисеровиот ‘Рт. Велингтонските населби Офирски Залив, Островски Залив, Хутонов Залив, Лијалов Залив, Ронготаи, врвот Моа и Брејкеровиот Залив гледаат кон брегот на Куковиот Проток.
Во добри временски прилики може да се види целиот Куков Теснец. Најтесниот дел има растојание од 23 км (помеѓу Терафитскиот ‘Рт на Северниот Остров и Перановската Глава на островот Арапава во Марлборските Заливи). Обратноинтуитивно, на ова место крајбрежјето на Јужниот Остров се наоѓа посеверно од крајбрежјето на Северниот Остров.
Превозот преку протокот се врши со траект кој оди помеѓу Пиктон во заливите и Велингтон. Заливот често е бурен заради силни јужни (и други) ветришта, од кои најсилни се оние во појасот наречен „Разрикани четириесетки“ (''Roaring Forties'').
Просечната длабочина на протокот е 128 метри.
1 Европска историја
Кога холандскиот морепловец Абел Тасман го открил Нов Зеланд во 1642, тој мислел дека ова е источно затворен залив. Затоа тој го крстил ''Зехенов Залив'', по еден од двата брода на експедицијата. Во 1769 Џејмс Кук увидел дека протокот е пловен.
2 Препливување на протокот
Барем еден Маор го има препливано протокот („Раукава“) во 1831 г. По успешното препливување од страна на Бари Девонпорт на 20 ноември 1962, протокот е препливан многупати потоа.
3 Наводи
Локомотива Dn2t

Бригадната локомотива 0-8-0T на Henschel е компактна 10-тонска локомотива воведена 1905 година од страна на германската воeна железница (''Feldbahn''), а нејзин производител е „Henschel & Sohn“ од Касел, Хесен, Германија, а подоцна и од други производители.
До 1918 се изработени и испратени низ целиот свет околу 2500 парчиња, за југозападната африканска железница, тогашниот дел од германската колонија, како и на западниот фронт и на Балканот каде служела за транспорт на војници и дотур на материјали.
Конструкцијата на подвозот е со две фиксни и две флексибилни оски, т.н. шуплива оска КЛИН-ЛИНДНЕР (''KLIEN-LINDNER'') систем со радијална зглобна рака која многу полесно ги следи кривините од крутите оски.
Во Република Македонија оваа локомотива масовно се употребувала сè до 1969 година кога е повлечена од употреба. Останати се две вакви локомотиви, од кои една е во паркот на населбата Ѓорче Петров ЈЖ 99.4-025, а втората пред железничката станица во Кичево ЈЖ 99.4-053. Зачувана е уште една бригадна локомотива која е однесена во Белград и поставена пред музејот на железници со ознака ЈЖ 99.4-084.
Технички податоци
Производител
Henschel & Sohn
Фабрички број
15079
Година на производство
1917
Дизајн
Dn2t
Вид
K 44.3
Класификација
0-8-0Т
Класа
99.4
Должина
5885 mm
Максимална брзина
25 км/ч
Тежина
12 t
Контрола
Stephenson
Постигнува снага до
75 КС
Притисок во котел
15 бара
1 Поврзано
* Парна локомотива
* Локомотива
* Железница
* Пруга
* Воз
* Пионерско вовче
Епоксид

Епоксид е цикличен етер со само три атоми од прстенот. Овој прстен е приближно рамностран триаголник, односно неговите агли на врските се околу 60°, што го прави доста спрегнат. Спрегнатиот прстен ги прави епоксидите пореактивни отколку другите етри, особено кон нуклеофили. Простите епоксиди се именуваат од матичното соединение етилен оксид или оксиран, како во ''хлорометилоксиран''. Како функционална група епоксидите ја имаат претставката ''епокси-'', како во соединението ''1,2-епоксициклохептан'', кое може да се именува и како ''циклохептан епоксид''.
Полимер направен од епоксидни единици се нарекува ''полиепоксид'' или ''епокси''. Епоксидните смоли се користат како лепила и структурни материјали. Претставник е епоксиетанот.
1 Поврзано
* Епоксидна смола
Азосоединение

Во хемијата, азосоединенијата главно имаат молекулска формула од видот R-N=N-R', во која R и R' можат да бидат или ароматични или алифатични. N=N групата се нарекува азо или диимидна функционална група. Ова помага да се стабилизира N=N групата, правејќи ја дел на продолжен делокализиран систем. Ова исто така има ефект на обојувањето на многу азосоединенија, бидејќи делокализираните или ''конјугираните'' системи често апсорбираат видливи честоти на светлина.
Името "азо" доаѓа од името на азотот, кое е изведено од грчкото ''а'' (не) + ''зое'' (живее). Ароматичните азосоединенија (R = R' = ароматично) се обично стабилни и имаат живописни бои како црвена, портокалова и жолта. Поради тоа тие се користат како бои, кои се викаат азо бои. Некои азосоединенија, на пример метил портокалово, можат исто така што се користат како киселинско-базни индикатори, како резултат на можноста да функционираат како слаби киселини и поради различните бои на киселинските сол формите. Азобензенот е друго типично ароматично азосоединение.
Another Day

Another Day е втората песна и првиот сингл од албумот на Dream Theater од 1992 година - . Текстот бил напишан целосно од Џон Петручи и се однесува на борбата на неговиот татко со ракот. Џеј Бекенстајн од групата Spyro Gyra свири саксофон на оваа песна.
0.1 Список на песни
# „Another Day“ (4:24)
# „A Fortune In Lies“ (во живо) (5:04)
# „Another Day“ (во живо )(4:38)
''Целосно времетраење'' 14:06
Песните 2 и 3 биле снимени во живо во клубот „The Marquee“ во Лондон на 23 април 1993. Тие исто така се појавуваат и на албумот во живо Live at the Marquee (Another Day само на јапонската верзија).
0.2 Заслуги
* Џејмс ЛаБри - вокали
* Кевин Мур - клавијатури
* Џон Мјанг - бас гитара
* Џон Петручи - гитара
* Мајк Портној - тапани
en:Images and Words#Track listing
Сулфоксид

Сулфоксид е хемиско соединение кое содржи сулфинилна функционална група приврзана за два јаглеродни атоми. Сулфоксидите се тио еквиваленти на кетоните.
1 Природа на врската
Структурната формула на еден сулфоксид е општо претставена како R-S(=O)-R', каде R и R' се органските групи. Врската помеѓу сулфурниот и кислородниот атом не е обична двојна врска (со препокривање на π-врските помеѓу P-орбиталите на соседните атоми) и се верува дека електростатичката интеракција меѓу негативно наелектризираниот кислород и позитивно наелектризираниот сулфур е причина за хемиските врски во групата.
Тука не е прикажан слободниот електронски пар на сулфурот и геометријата околу сулфурот е всушност тетраедарска како кај јаглеродот. Кога двата органски остатоци не се слични, сулфоксидите можат да бидат хирални. Хиралните сулфоксиди наоѓаат примена во некои дроги, како езомепразол. Многу хирални сулфоксиди се подготвуваат од асиметрична оксидација на нехирални сулфиди со преоден метал и хирален лиганд.
2 Хемиски реакции
Сулфидите се чести почетни материјали за синтеза на сулфони преку органска оксидација. На пример, диметил сулфид со оксидационен број -2 се оксидира до диметил сулфоксид со оксидационен број 0. Понатамошната оксидација го претвора соединението во диметил сулфон со оксидационен број +2.
Метил сулфоксидите (како што е DMSO) имаат киселински карактер, бидејќи сулфоксидната група го стабилизира анјонот кој резултира од губитокот на метилски водород.
3 Наводи
#''Oxidation of sulfides to chiral sulfoxides using Schiff base-vanadium (IV) complexes'' Ángeles Gama, Lucía Z. Flores-López, Gerardo Aguirre, Miguel Parra-Hake, Lars H. Hellberg, and Ratnasamy Somanathan Arkivoc MX-789E 2003
Меѓународна организација на трудот

Меѓународна организација на трудот (МОТ) — специјализирана агенција на Обединетите Нации која се занимава со прашањата поврзани со трудовата проблематика. Нејзиното седиште е во Женева. Основана е во 1919 година и во периодот до Втората светска војна е агенција на Друштвото на Народите. Во 1946 година МОТ станува прва специјализирана агенција на ОН. Од 2012, во МОТ членуваат 185 земји од светот. Република Македонија е членка на МОТ од 28 мај 1993 година.
МОТ се залага за зајакнување на работничките права, за подобрување на работните и животните услови на работниците, за создавање на нови работни места и за обезбедување пристап до информации и обука. Една од основните функции на МОТ е воспоставување на меѓународни стандарди на заштита на работничките права.
МОТ има трипартитен состав, односно негови членови се претставниците на државите, синдикатите и работодавците.
Добитник е на Нобеловата награда за мир во 1969 година.
Манихова база

Манихова база е реакциониот продукт од реакцијата меѓу амин и карбонилно соединение која се состои од нуклеофилна адиција по која следува елиминација на иминската сол. Маниховата база е меѓупроизвод во Маниховата реакција.
:
1 Наводи
* Манихова база употребена во овј пример: BELINELO, Valdenir J., REIS, Genuína T., STEFANI, Guglielmo M. et al. Synthesis of 6alpha,7beta-dihydroxyvouacapan-17beta-oic acid derivatives. Part IV: mannich base derivatives and its activities on the electrically stimulated Guinea-pig ileum preparation. J. Braz. Chem. Soc., Nov./Dec. 2002, vol.13, no.6, p. 830-837. ISSN 0103-5053.
de:Mannich-Base
Имин

Имин е функционална група или хемиско соединение кое содржи јаглерод-азот двојна врска. Имините можат да се синтетизираат со нуклеофилна адиција од кетон или алдехид и амонијак или амин до хемиаминал -C(OH)(NHR)-, по што следи елиминација на вода на иминот.
1 Синтеза на имините
* Адицијата на амонијак на алдехид или кетон не води до стабилен имин. Реакцијата на метанал (формалдехид) и амонијак дава хексамин. Имините најбрзо се образуваат кога pH на средината има вредност помеѓу 4 и 5, а најспоро на многу ниска или многу висока pH-вредност.
* Адиционите реакции со примарни амини даваат стабилни имини.
* но, со арилна група или одредени алкил супституенти на азот (иминот тогаш се нарекува Шифова база), иминот е вистински стабилен. За ова видете алкилимино-де-оксо-бисупституција.
* Секундарниот амин нема водороден атом и елиминациона реакција на вода не е можна. Хемиаминалниот меѓупроизвод не е стабилен и
** без да е присутен алфа водороден атом реакцијата продолжува до образување на аминал
** со присуство на алфа водороден атом реакцијата продолжува до образување на енамин.
* забележете дека адицијата на карбонилни соединенија на солите на еден амин резултира во одговарачката Манихова база.
* иминското образување е дел од Фридлендер синтезата на хинолини.
2 Реакции на имините
* Еден имин може да биде редуциран до амин.
* еден имин може да биде хидролизиран со вода до одговарачкиот амин и карбонилно соединение.
* иминот реагира со амин, при што дава аминал. За пример видете ја синтезата на кукурбитурил.
* иминот реагира со диените во Аза Диелс-Алдер реакцијата, при што дава тетрахидропиридин.
* еден ароматичен имин реагира со енол етер, при што дава хинолин во Поваровата реакција.
* еден тозилимин реагира со α,β-незаситено карбонилно соединение, при што дава алиличен амин во Аза-Бејлис-Хилман реакцијата.
* имините се меѓупроизводи во алкилацијата на амините со формична киселина во Ешвајлер-Кларк реакцијата.
3 Поврзано
* Органска хемија
4 Наводи
* March Jerry; (1985). Advanced Organic Chemistry reactions, mechanisms and structure (3rd ed.). New York: John Wiley & Sons, inc. ISBN 0-471-85472-7
Смеса

Смесa (или „микстура“) — физичкa мешавинa од чисти супстанции. Пооделните состојки на смесата се викаат фази. За разлика од чистите супстанции, смесите имаат променлив состав и својства. Својствата на смесата зависат од својствата и количествата на компонентите во смесата. При образување на смеса, пооделните состојки не го менуваат својот идентитет.
1 Дефиниција
Смесите претставуваат водени течни препарати кои содржат едни или повеќе раствори. Суспендирани или диспергирани цврсти супстанци, наменети за интерна употреба.
Нерастворливите супстанци несмеат да ја прават смесата многу густа. Честичките може да се одржат во суспензии со употреба на соодветни помошни средства за суспендирање или згуснување. На смесите може да им се додаваат и различни помошни средства за исправка на вкусот, мирисот и бојата.
Во случаи кога смесите содржат и нерастворливи лековити супстанци, како талог, се нарекуваат разматени (возбудени) смеси. Овој талог треба со силно протресување правилно да се диспергира и минимум три минути да ја задржи оваа состојба.
2 Видови смеси
Смесите можат да бидат ''хомогени'' и ''хетерогени''.
:Хомогени се смеси со еднороден состав во сите свои делови. Меѓу компонентите од хомогената смеса не се забележува видлива граница меѓу одделните фази. Примери за вакви смеси се воздухот, како и најголемиот број гасови, раствори и различни легури.
:Хетерогени се смеси со нееднаков состав во сите свои делови. Кај нив постои јасно видлива граница меѓу пооделните фази, кои, сами за себе се хомогени. Примери се: масло и вода, песок и вода, карпи со различни минерали, чадот итн.
3 Поврзано
* Раствор
* Супстанција
Шифова база

Шифова база е функционална група или тип на хемиско соединение кое содржи јаглерод-азот двојна врска со азотниот атом поврзан за арил или алкил група, но не водороден атом. Шифовата база е синоним на азометин. Шифовата база е именувана по Иго Шиф и ја има следната општа структура:
:R<sub>1</sub>R<sub>2</sub>C=N-R<sub>3</sub>
R<sub>3</sub> претставува фенил или алкил група која ја прави Шифовата база стабилен имин. Шифовите бази можат да се синтетизираат од ароматичен амин и карбонилно соединение преку нуклеофилна адиција, со што се образува хемиаминал, по што следува реакција на дехидратација за да се генерира иминот. Во ваква типична реакција, 4,4'-диаминодифенил етерот реагира со орто-ванилин:
Постои меѓупроизвод на Шифовата база при катализираната реакција на фруктоза 1,6-бисфосфат алдолаза за време на гликолизата.
1 Наводи
Арил

Во органската хемија, арил се однесува на секоја функционална група или супституент изведен од прост ароматичен прстен. Постојат многу специфични термини, како фенил, кои го опишуваат несупституираните арил групи и подвиодви на арил групи.
Најпростата арил група е фенил, C<sub>6</sub>H<sub>5</sub>; изведена е од бензенот. Толилната група, CH<sub>3</sub>C<sub>6</sub>H<sub>4</sub>, е изведена од толуенот (метилбензенот). Ксилилната група, (CH<sub>3</sub>)<sub>2</sub>C<sub>6</sub>H<sub>3</sub>, е изведена од ксиленот (диметилбензен).
Биарилите можат да имаат осна хиралност.
1 Поврзано
* Алкил
* Ароматично соединение
* Ароматичност
* Хетероциклично соединение
Images and Words

''Images and Words'' е вториот албум на прогресивната метал група Dream Theater.
Тоа е првиот албум на кој се појавува моменталниот пејач на Dream Theater, Џејмс ЛаБри, и се смета за карактеристично издание во жанрот на прогресивниот метал.
„Pull Me Under“ била есктензивно пуштана на радио станиците и на MTV, и сè до ден денес останува најголем хит на групата. Самиот албум е комерцијално најуспешниот од сите албуми на Dream Theater, добивајќи сертфикација за златен албум во САД и платинест во Јапонија.
Овој албум е исто така забележителен по тоа што единствениот студиски албум на групата (сè до ''Octavarium'') кој не вклучува ниту една инструментална песна.
1 Список на песни
# „Pull Me Under“ – 8:11 (музика од Dream Theater, текст од Мур)
# „Another Day“ – 4:22 (Dream Theater и Џеј Бекенстајн, Петручи)
# „Take the Time“ – 8:21 (Dream Theater)
# „Surrounded“ – 5:30 (Dream Theater, Мур)
# „Metropolis Pt. 1: The Miracle and the Sleeper“ – 9:30 (Dream Theater, Петручи)
# „Under a Glass Moon“ – 7:02 (Dream Theater, Петручи)
# „Wait for Sleep“ – 2:31 (Мур)
# „Learning to Live“ – 11:30 (Dream Theater, Мјанг)
2 Персонал
* Џејмс ЛаБри – вокали
* Кевин Мур – клавијатури
* Џон Мјанг – бас
* Џон Петручи – гитари
* Мајк Портној – тапани
* Џеј Бекенстајн – саксофон на „Another Day“
3 Рангирања на топ-листите
Billboard 200 топ-листа:
*''Images and Words'' - #61
Heatseekers топ-листа:
*''Images and Words'' - #2
Billboard singles топ-листа:
* „Pull Me Under“ - #10
* „Take the Time“ - #22
* „Another Day“ - #29
Список на прогресивни метал уметници

Ова е список на прогресивни метал уметници, бендови и групи.
1 А
* Abydos
* A.C.T
* Adagio
* Age Of Silence
* Aghora
* Alchemist
* Alogia
* Ambeon
* Amorphis
* Anacrusis
* Andromeda
* Angra
* Arcturus
* Arjen Lucassen
* ARK
* Artcell
* Artension
* Asgard
* Atheist
* AtmOsfear
* Ayreon
2 Б
* Balance of Power
* Behold... The Arctopus
* Џејсон Бекер
* Believer
* Benedictum
* Beyond Dawn
* Beyond Twilight
* The Black Mages
* Borknagar
* Bumblefoot
* Buckethead
3 В
* Vanden Plas
* Ved Buens Ende
* Vigilante
* Vintersorg
* Вирџил Донати
* Voivod
* Warmen
* Watchtower
* Wintersun
4 Г
* Galactic Cowboys
* Gordian Knot
* Green Carnation
5 Д
* Dali's Dilemma
* Damn The Machine
* Дан Свано
* Dead Soul Tribe
* Demons and Wizards
* Девин Таунсенд
* The Dillinger Escape Plan
* Disillusion
* Dream Theater
* Dreamscape
* Dynamic Lights
6 Е
* Emperor (подоцнежните дела)
* Enchant
* Ephel Duath
* Eternal Legacy
* Evergrey
7 З
* Zero Hour
8 И
* Ice Age
* Ihsahn
* Into Eternity
* In the Woods
9 К
* Candiria
* Circus Maximus
* Conception
* Confessor
* Conscience
* Control Denied
* Continuo Renacer
* Coroner
* Crimson Glory
* Cult of Luna
* Cynic
* Kamelot
* Kayo Dot
* Kiuas
* King's X
* Klabautamann
* Kong
* Queensrÿche
* X Japan
10 Л
* Џејмс ЛаБри
* Lacrimosa
* Liquid Tension Experiment
11 М
* Madder Mortem
* Magellan
* Masquerade
* Mastodon
* Maudlin of the Well
* MCM
* Mekong Delta
* Meshuggah
* Minibosses
* Mizraab
* Џон Мјанг
* Mullmuzzler
12 Н
* Nevermore
* Nightingale
* ноември
13 О
* Opeth
* Orphaned Land
* OSI
14 П
* Pagan's Mind
* Pain of Salvation
* Џон Петручи
* Picture of the Moon
* Planet X
* Platypus
* Мајк Портној
* Power of Omens
* Psychotic Waltz
15 Р
* Redemption
* Ring of Fire
* Riverside
* Мајкл Ромео
* Рон Јарзомбек
* Royal Hunt
* Џордан Рудес
16 С
* Savatage
* Sethian
* Shadow Gallery
* Дерек Шерениан
* Sieges Even
* Sikth
* Spastic Ink
* Spiral Architect
* Star One
* Subterranean Masquerade
* Sunblaze
* Superior
* Sun Caged
* Symphony X
17 Т
* Tool
* Thessera
* Thought Industry
* Threshold
* Tiamat
* To-Mera
* Тундра
18 Ф
* Fates Warning
* Freak Kitchen
* Fuseboxx
Локомотива

Локомотива е секое железничко самоподвижно возило кое придвижува воз по шини, влечејќи или туркајќи го.
1 Поделба според типот на погон
* парна локомотива
* нафтена локомотива (дизел)
* електрична локомотива
* гаснотурбинска локомотива
* магнетнолебдечка локомотива (маглев)
* експериментална локомотива
2 Поделба според експлоатациска намена
* патничка локомотива - наменета за влечење на патнички вагони, со голема брзина но мала снага.
* товарна локомотива - наменета за влечење на товарни вагони, со мала брзина но голема снага.
* универзална локомотива - наменета за влечење на комбинирани патнички и товарни вагони.
* маневарска локомотива - наменета за составување и разделување на композиции од вагони.
3 Поврзано
* Железница
* Пруга
* Шина
* Вагон
* Воз
Ацил хлорид

Во органската хемија, ацил хлорид (познат и како киселински хлорид) е органско соединение кое претставува реакционен дериват на карбоксилна киселина. Како дел од својата молекулска структура, секој ацил хлорид поседува реакциона функционална група од типот -CO-Cl. Ацил хлоридот ја има општата формула RCOCl, каде R е органска радикална група.
Ацил хлоридите се подгрупа на ацил халидите и подлежат на повеќето реакции во кои стапуваат ацил халидите. Специфичен пример на ацил хлорид е ацетил хлорид (МСЧПХ име: етаноил хлорид) CH<sub>3</sub>COCl.
1 Хемиски реакции
Ацил хлоридите се многу реактивни и не настануваат во природата. Тие се корисни реагенси за лабораториска синтеза на естери и амиди. Присуството на хлорот до карбонилниот јаглерод ги прави добри електрофили, бидејќи и кислородот и хлорот се силни електрон акцептори, притоа давајќи му на јаглеродот голем делумен позитивен полнеж. Ова значи дека дури и слаб нуклеофил може да го нападне јаглеродот. Бидејќи хлоридниот јон е добра заминувачка група, тој брзо ќе биде заменет со нуклеофилот. Ацил хлоридите можат да се користат за подготовка на било кој дериват на карбоксилните киселини: ацил анхидрид, естер или амид, преку хемиска реакција на ацил хлоридите со: сол на карбоксилна киселина, алкохол или амин, соодветно. Ацил хлоридите исто така ќе реагираат со вода или Џилманов реагенс (литиум диорганобакарно соединение). Во повеќето од овие реакции, HCl (хлороводородна киселина) се образува како спореден производ.
Со јаглеродни нуклеофили, како што се Грињаровите реагенси, ацил хлоридите обично прво реагираат со кетонот, а потоа со вториот еквивалент на терциерниот алкохол. Важен исклучок е реакцијата на ацил халидите со одредени органокадмиумски реагенси кои ја запираат кетонската фаза. Ацил хлоридите на ароматичните киселини се обично помалку реактивни отколку тие на алкил киселините и како резултат на ова се потребни поригорозни услови за да настапи реакција.
2 Несакани последици
Бидејќи ацил хлоридите се токсични, треба да се преземат посебни мерки додека се ракува со нив. Тие делуваат иритирачки на очите и нивните пареи се многу штетни.
3 Синтеза
Често ацил хлоридите се подготвуваат со реакција на карбоксилна киселина со тионил хлорид:
:R-COOH + SOCl<sub>2</sub> → R-COCl + SO<sub>2</sub> + HCl
Ацил хлоридите може исто така што се подготват со фосфор хлорид реагенси како што се фосфор трихлорид или фосфор пентахлорид:
:R-COOH + PCl<sub>5</sub> → R-COCl + POCl<sub>3</sub> + HCl
Калинка (песна)

„Калинка“ — една од најпознатите руски песни на сите времиња. Погрешно е да се смета за народна песна, бидејќи е дело на композиторот и фолклорист Иван Ларионов (1830-1889), искомпонирано во 1860 г. За првпат е изведена во Саратов како дел од театарска забавна програма од истиот автор. Наскоро таа станала дел од репертоарот за хорски групи и се изведувала заедно со народна музика.
Во песната се опева растението удика (на руски наречено „калина“), со брз ритам и весел текст. Пејачите и и танчерите честопати се залудуваат при изведбата на оваа песна.
1 Текст
''Руски:''
Калинка, калинка, калинка моя,
В саду ягода малинка, малинка моя,
Под сосною под зеленою
Спать положите вы меня.
Ах! Сосенушка ты зеленая,
Не шуми же надо мной!
Ах! Красавица, душа девица,
Полюби же ты меня!
''Македонски:''Калинка, калинка моја,
Во бавчата со бобинки, малинка, малинка моја.
Под борот, под зелениот,
Положи ме да спијам.Ах! Ти зелен бору,
Не шумоли многу над мене
Ах! Убавица, душо моме,
Дај заљуби се во мене!
2 Поврзано
* Казачок
Љубомир Цуцуловски

Љубомир Цуцуловски — македонски филозоф, писател, есеист и теоретичар. Тој е професор на Филозофскиот факултет - Скопје и е автор на повеќе книги и стручни публикации. Во периодот од 1999 до 2005 година бил раководител на Институтот за филозофија. Во периодот 1993-1994 бил член на управниот одбор на Македонскиот центар за меѓународна соработка. Во 2000 година бил избран е за Претседател на Универзитетскиот сенат на „Св. Кирил и Методиј“.
1 Кариера
Љубомир Цуцуловски дипломирал на Катедрата за филозофија на Филозофскиот факултет во Скопје, на тема „''Изворите на Бергсоновата теорија на познанието''“. Магистрира по социолошки науки во 1982 година, на Институтот за социолошки и политичко-правни истражувања - Скопје, на тема: „''Религијата и моралот''“. Во 1992 година докторира по филозофски науки на Филозофскиот факултет во Скопје, на тема „''Карл Маркс: Раѓањето на историскиот материјализам (1841-1849)''“.
Во периодот од 1973 до 1975 година работел како асистент при Институтот за социолошки и политичко-правни науки. Од 1975, па сè до денес, е вработен на Филозофски факултет (Институт за филозофија). За доцент бил избран во 1992 година. Како вонреден професор бил избран 1997 година, а за редовен професор во 2002 година. Во 2007 година станал professor ordinarius. Досега држел настава по повеќе филозофски предмети, помеѓу кои и предметот „Историја на марскизмот“.
Во исто време, активно бил ангажиран во наставата на последипломските студии на следниве институти од Филозофскиот факултет: Институт за филозофија, Институт за одбранбени и мировни студии и на Институтот за историја на уметност со археологија.
Неговиот филозофски интерес е насочен, пред сè, кон проблемот на човековото оттуѓување, кон темелните филозофски прашања и проблемите што се непосредно поврзани со метафизичките прашања за Бог, за неговото постоење, за доброто и злото, под претпоставката дека седобриот, сеумниот и семоќен Бог го создал светот. Оттука, според него, едно од централните прашања на секоја филозофија на религијата е теодикејата. На планот на социјалната и политичка филозофија близок е до Марксовите анализи и сознанија за состојбите и процесите во современиот свет.
2 Награди
*2025 - Награда „Константин Философ“ за животно дело.
3 Објавени книги
* „''Марксовиот концепт за човекот, трудот и отуѓувањето''“, Комунист, Скопје, 1981;
* „''Сведоштва и коментари''“, Култура, Скопје, 1999;
* „''Разни сказни''“, Култура, Скопје, 2002;
* „''Политички сказни''“, Култура, Скопје, 2002;
* „''Марксовата антрополошка критика на капиталот''“, Аз-Буки, Скопје, 2007.
* „''Некои контроверзи околу Маркс''“: Предговор кон К. Маркс - Ф. Енгелс: „''Манифест на комунистичката партија''“, Аз-Буки, Скопје, 2008;
* „''Роман во една ноќ''“, ВиГ Зеница, Скопје, 2011, 179 стр., ISBN 9786084587156
Градска библиотека „Браќа Миладиновци“ - Скопје

Градска библиотека „Браќа Миладиновци“ — библиотека, сместена во Скопје, на булеварот Партизански одреди. Таа поседува книжевен фонд од половина милион публикации, обработени според најновите меѓународни стандарди за монографски и сериски публикации.
Библиотеката располага со системот македонска виртуелна библиотека „КОБИС (COBISS“) и со проектот на зачувување на стари книги.
1 Клонови
Градска Библиотека Браќа Миладиновци - Скопје
Централна библиотека Славко Јаневски
Централна библиотека Страшо Пинџур
Централна библиотека Цветан Димов
Клонови
Карпош
Стале Попов
Ферид Бајрам
Димитар Влахов
Антон Панов
Кочо Рацин
Ѓорче Петров
Рајко Жинзифов
Коле Неделковски
Ибе Паликуќа
13 ноември
25 мај
Св. Климент Охридски
Гоце Делчев
Кирил Пејчиновиќ
Ѓорѓи Абаџиев
Марко Цепенков
Наум Охридски
Јане Сандански
Глигор Прличев
Мито Хаџивасилев – Јасмин
2 Историја
Градската библиотека е основана на 15 ноември 1945 година, а во 1963 година, таа го добила името “Браќа Миладиновци”. Подоцна, во 1974 година, сите библиотеки во Скопје се интегрирале во Библиотеката “Браќа Миладиновци”.
Во 2013 година, библиотеката „Браќа Миладиновци“ воспоставила соработка со библиотеката „Ервин Сабо“ од Будимпешта. На 3 ноември 2014 година, со помош на унгарската амбасада во Скопје. Во состав на библиотеката било отворено унгарско литературно катче.
3 Поврзано
* Зграда на Градската библиотека „Браќа Миладиновци“, прогласена за културно наследство на Македонија
Јужен Остров

Јужен Остров (|South Island, |Te Wai Pounamu) — еден од двата главни острова на Нов Зеланд, од кои другиот е Северниот Остров. Маорското име на островот е ''Te Wai Pounamu''.
Во XIX век, на некои карти овој остров се нарекува Среден Остров (''Middle Island'') или Нов Алстер (''New Ulster''), а името Јужниот Остров (''South Island'') или Нов Линстер (''New Leinster'') се однесувало на денешниот Стјуартов Остров.
Јужниот Остров зафаќа површина од 151.215 км<sup>2</sup>, и како таков е 12-тиот најголем остров во светот. Долж неговиот западен брег се простираат Јужните Алпи; Куковата Планина е највисоката точка на островот и во земјата со 3,754 м надморска височина.
Историски, како и од неодамна, движењето за независност на Јужниот Остров се залага за финансиска и административна самоуправа на Јужниот Остров.
1 Региони на Јужниот Остров
width=60%
* Западно Крајбрежје
* Кантербери
* Марлборо
* Нелсон
* Отаго
* Саутленд
* Тасман
2 Градови на Јужниот Остров
* Александра
* Балклута
* Бленем
* Ваикуаити
* Ваимате
* Ванака
* Вестпорт
* Гор
* Грејмут
* Данидн
* Ешбертон
* Инверкаргил
* Каикура
* Квинстаун
* Колингвуд
* Крајстчерч
* Марчисон
* Метвен
* Мозгил
* Мотуека
* Нелсон
* Оамару
* Омарама
* Палмерстон
* Пиктон
* Рангиора
* Ричмонд
* Те Анау
* Тимару
* Хокитика
3 Географски поими
width=60%
* Артуров Премин
* Бенксов Полуостров
* Вакатипу (езеро)
* Катлини
* Манапури (езеро)
* Мекензиев Базен
* Милфордски Теснец
* Фервел (провлак)
* Даутфул (драга)
* Те Анау (езеро)
* Фоксов Ледник
* Франц Јосиф (ледник)
* Хастов Премин
4 Филмски места
На јужниот остров се снимани неколку филма, од кои најпознати се „Господарот на прстените“ и „Хрониките на Нарнија: Лавот, вештерката и ормарот“.
5 Поврзано
* Северен Остров
* Острови во Нов Зеланд